CELEX: 62012CA0221
Language: hr
Date: 2013-11-14 00:00:00
Title: Predmet C-221/12: Presuda Suda (deseto vijeće) od 14. studenoga 2013. (zahtjev za prethodnu odluku Raad van State van België — Belgija) — Belgacom NV protiv Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE) (Prethodno pitanje — Članak 49. UFEU-a — Sloboda poslovnog nastana — Članak 56. UFEU-a — Sloboda pružanja usluga — Načela jednakog postupanja i nediskriminacije — Obveza transparentnosti — Područje primjene — Ugovor sklopljen između javnih tijela jedne države članice i poduzetnika iz te države članice — Ustupanje, od strane tih tijela, njihove djelatnosti pružanja televizijskih usluga kao i, na određeno vrijeme, ekskluzivnog prava korištenja njihovih kabelskih mreža poduzetniku iz te države članice — Mogućnost da se gospodarski subjekt iz iste države članice pozove na članke 49. i 56. UFEU-a pred sudovima te države članice — Neprovođenje postupka javne nabave — Opravdanje — Postojanje ranijeg ugovora — Nagodba namijenjena okončanju spora o tumačenju tog ugovora — Rizik pada vrijednosti ustupljene djelatnosti)

11.1.2014   
            
            
               HR
            
            
               Službeni list Europske unije
            
            
               C 9/9
            
         Presuda Suda (deseto vijeće) od 14. studenoga 2013. (zahtjev za prethodnu odluku Raad van State van België — Belgija) — Belgacom NV protiv Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE)
   (Predmet C-221/12) (1)
   
   (Prethodno pitanje - Članak 49. UFEU-a - Sloboda poslovnog nastana - Članak 56. UFEU-a - Sloboda pružanja usluga - Načela jednakog postupanja i nediskriminacije - Obveza transparentnosti - Područje primjene - Ugovor sklopljen između javnih tijela jedne države članice i poduzetnika iz te države članice - Ustupanje, od strane tih tijela, njihove djelatnosti pružanja televizijskih usluga kao i, na određeno vrijeme, ekskluzivnog prava korištenja njihovih kabelskih mreža poduzetniku iz te države članice - Mogućnost da se gospodarski subjekt iz iste države članice pozove na članke 49. i 56. UFEU-a pred sudovima te države članice - Neprovođenje postupka javne nabave - Opravdanje - Postojanje ranijeg ugovora - Nagodba namijenjena okončanju spora o tumačenju tog ugovora - Rizik pada vrijednosti ustupljene djelatnosti)
   2014/C 9/12
   Jezik postupka: nizozemski
   
      Sud koji je uputio zahtjev
   
   Raad van State van België
   
      Stranke glavnog postupka
   
   
      Tužitelj: Belgacom NV
   
      Tuženici: Interkommunale voor Teledistributie van het Gewest Antwerpen (Integan), Inter-Media, West-Vlaamse Energie- en Teledistributiemaatschappij (WVEM), Provinciale Brabantse Energiemaatschappij CVBA (PBE)
   
      Predmet
   
   Zahtjev za prethodnu odluku — Raad van State van België — Tumačenje članaka 49. i 56. UFEU-a — Područje primjene — Načelo transparentnosti — Ugovor sklopljen između javnog tijela i poduzetnika iz iste države članice o ustupanju određenih prava tog javnog tijela predmetnom poduzetniku, bez objave ili pozivanja drugih poduzetnika na podnošenje ponuda
   
      Izreka
   
   
               1.
            
            
               Članke 49. i 56. UFEU-a treba tumačiti u smislu da se gospodarski subjekt iz jedne države članice može pozvati pred sudovima te države članice na povredu obveze transparentnosti koja proizlazi iz tih članaka koja je navodno počinjena pri sklapanju ugovora kojim je jedno ili više javnih tijela iz te države članice dodijelilo gospodarskom subjektu iz iste države članice koncesiju za pružanje usluga od određenog prekograničnog interesa ili pak isključivo pravo da obavlja određenu gospodarsku djelatnost od prekograničnog interesa.
            
         
               2.
            
            
               Članke 49. i 56. UFEU-a treba tumačiti na način da:
               
                           —
                        
                        
                           želja da se izbjegne povreda određenih prava koja su javna tijela prenijela na gospodarski subjekt ranijim ugovorom o korištenju kablovskih mreža koje im pripadaju ne može opravdati proširenje opsega tog sporazuma suprotno pravu Unije u obliku izravnog davanja koncesije za pružanje usluga ili isključivog prava na obavljanje djelatnosti od određenog prekograničnog interesa, uključujući kada je to u svrhu okončanja spora koji se među zainteresiranim strankama vodi u pogledu opsega tog ugovora, i to zbog razloga na koje one nikako ne mogu utjecati;
                        
                     
                           —
                        
                        
                           razlozi gospodarske prirode kao što je želja da se izbjegne pad vrijednosti gospodarske djelatnosti nisu važni razlozi u općem interesu koji bi mogli opravdati izravnu dodjelu koncesije za pružanje usluga koje se odnose na tu djelatnost ili isključivog prava na obavljanje navedene djelatnosti od određenog prekograničnog interesa, pri tome odstupajući od načela jednakog postupanja i nediskriminacije koji su zaštićeni navedenim člancima.
                        
                     
         
      (1)  SL C 243, 11.08.2012.